text: Danmarks 3.-største græskar er dyrket på Als
  17 oktober 2016 kl. 06.46
  Danmarks 3.-største græskar er dyrket på Als af Jens Bendix Nielsen fra Nordborg, der med et græskar på 228,8 kilo sikrede sig 3.-pladsen foran  Jørgen Øllegard Jensen fra Nr. Nebel ved DM i Kæmpegræskar i Tivoli i København.
  Seks deltagere fra hele landet deltog i årets mesterskab - deriblandt Jens Bendix Nielsen fra Nordborg og Jørgen Øllegard Jensen fra Nr. Nebel.
  Der skulle otte store mænd til at løfte Danmarks største kæmpegræskar op på vægten i Tivoli.
  Tilsammen vejede deltagernes græskar 1244,6 kilo – men det blev Kim Engrob Bøndergaard fra Spjald der igen i år kunne tage titlen som danmarksmester med sig hjem til Jylland med en græskar på 342 kilo.
  Der var således 113,2 kilo i afstand til det kæmpegræskar, som Jens Bendix Nielsen fra Nordborg sikrede sig 3.-pladsen med, mens Jørgen Øllegard Jensen fra Nr. Nebel blev nr. fire med en græskar på 201,6 kilo.
  2. pladsen gik til Nina Tin Rasmussen fra Mørke med et græskar på 280,2 kilo,
  Danmarksrekorden fra 2012 på et kæmpegræskar på 451,4 kilo tilhører fortsat ægteparret Hanne og Lasse Kolding fra Sydsjælland.  Der var i år tilmeldt 6 kæmpegræskar til konkurrencen, der alle kan ses under Halloween i Tivoli frem til den 6. november.
  